Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: vállalkozásokról szóló 1996. évi CXII. törvényben
Paragraph Index: 1025

vállalkozásokról szóló 1996. évi CXII. törvényben foglaltak alapján a pénzügyi intézmény köteles a könyvvezetését, nyilvántartásait, szabályzatait magyar nyelven a magyar számviteli és egyéb elõírásoknak megfelelõen vezetni, illetve belsõ ellenõrzési rendszerét kialakítani úgy, hogy az alkalmas legyen a pénzügyi intézmény és a vezetõ állású személyek tevékenységének a felügyeleti és a jegybanki ellenõrzésére is. A hitelintézetek és pénzügyi vállalkozások éves beszámoló készítési kötelezettségének sajátosságairól szóló 198/1996. (XII.22.) Korm. rendeletének 3. § (3) bekezdése értelmében a pénzügyi intézmény belsõ számviteli rendjét úgy kell kialakítani, hogy annak adataiból év közben is kielégíthesse a Felügyelet és az MNB információs igényeit. A Felügyeleti jelentés, a jegybanki és egyéb publikus adatszolgáltatások különbözõ célt szolgálva egészítik ki egymást (jegybanki funkció, felügyeleti funkció, ügyfelek, befektetõk tájékoztatása), ehhez kapcsolódóan a szükséges egyezõségeket, összefüggéseket a Függelék tartalmazza. A deviza nyitott pozícióval, illetve az értékpapír forgalomba hozatallal és befektetési szolgáltatási tevékenységgel kapcsolatos adatszolgáltatást külön jogszabály szerint kell teljesíteni.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes